Railroad Tycoon II

På åpningsmenyen klikker du først på Single Player og etterpå på New Game. Nå kan du velge vanskelighetsgrad og antall datastyrte motspillere. Klikk på OK når du er ferdig. Du kan spille to ulike versjoner. The Golden Age eller Cape To Cairo. Klikk på OK to ganger og deretter på Start a New Company. Nå kan du velge hvor mange penger du vil ha til rådighet, selskapets navn og logo. Klikk på OK og du er klar til å legge ditt første jernbanespor. Spillet er utstyrt med en utmerket veiledning hvor det står hvordan du bør gå fram, men her får du en kort gjennomgang av den grunnleggende idé

Du er direktør for et jernbaneselskap og skal tjene så mange penger som mulig ved å bygge jernbaner. Det første du bør gjøre, er å legge spor mellom to byer, bygge en stasjon i hver ende og kjøpe ditt først lokomotiv. Nå er det om å gjøre å plassere de riktige vognene etter lokomotivet slik at du kan flytte overskytende varer fra den ene byen til den andre, som så gjerne skulle ha en tilsvarende etterspørsel. Etter hvert som du tjener penger eller selger flere aksjer i selskapet ditt, vil du få råd til å legge flere spor, bygge flere stasjoner, kjøpe flere lokomotiver osv.

Du går ut av spillet ved å klikke på knappen med en diskett på nederst i rekken til venstre på skjermen. På menyen som så dukker opp, klikker du på Quit og deretter på Yes.

Railroad Tycoon II kjører under Windows 95 eller nyere.

Systemkrav
Pentium 133 CPU
16 MB ram
65 MB diskplass
DirectX

Avinstallering
I dialogboksen "Kontrollpanel" klikker du på "Legg til/fjern programmer". I listen over programmene velger du "Railroad Tycoon II" og klikker på "Legg til/fjern"- knappen. Da blir Railroad Tycoon fjernet fra maskinen.